
УКАЗАНИЯ ЗА ПОДАВАНЕ НА
ПРЕДЛОЖЕНИЯ, СИГНАЛИ И ЖАЛБИ
Правна регламентация:
- Разглеждането и решаването на сигналите и предложенията на гражданите и организациите се урежда по реда на Административнопроцесуалния кодекс (АПК).
- Съгласно чл. 112 от АПК, предложенията и сигналите, които са подадени до некомпетентен орган, се препращат не по-късно от 7 дни от постъпването им на компетентните органи. За препращането се уведомява направилият предложението или сигнала.
- Съгласно чл. 118 от АПК, срокът за произнасяне по предложение е до два месеца от неговото постъпване и в седем дневен срок се съобщава на подателя на предложението. Когато е необходимо по-продължително проучване, срокът за произнасяне може да бъде продължен от по-горестоящия орган до шест месеца, за което се съобщава на подателя.
· Предложения могат да се правят за усъвършенстване на организацията и дейността на ЦСОП – гр.Пазарджик или за решаване на други въпроси в рамките на компетентността на администрацията.
· Сигнали могат да се подават за злоупотреби с власт и корупция, лошо управление на държавно имущество или за други незаконосъобразни или нецелесъобразни действия или бездействия на длъжностни лица в ЦСОП – гр.Пазарджик, с които се засягат държавни или обществени интереси, права или законни интереси на други лица.
Предложения, жалби и сигнали се подават в ЦСОП – гр.Пазарджик по един от следните начини:

· В писмен вид:
· по пощата;
· в Деловодството – етаж 1, стая АТС - касиер;
· по факс: 034/480096;
· на електронна поща: pui_ivan_vazov_pz@abv.bg
· Устно:
Лично или чрез упълномощен представител, в определеното приемно време на директора - всеки понеделник от 14:00 до 16:00 ч.

· Лицето, което подава сигнала, следва да се легитимира при подаването му и да посочи име и точен адрес за кореспонденция.

Производство по разглеждане и отчитане на сигнала не се образува по:
1. анонимни сигнали;
2. сигнали, съдържащи единствено нецензурни изрази, обидни квалификации и изказвания, уронващи престижа на администрацията;
3. сигнали, отнасящи се до нарушения, извършени преди повече от две години;
4. сигнали, изхождащи от един и същ подател, подадени повторно по въпрос, по който e налице постановено решение, освен ако са във връзка с изпълнение на решението или се основават на нови факти и обстоятелства.

